ต้นไม้ของพ่อ ขนุน 40 ปีที่ภูซาง ยังแผ่กิ่งก้านให้เก็บกิน
เผยในหลวงรัชกาลที่ 9 เสด็จพระราชดำเนิน จ.พะเยาถึง 16 ครั้ง ทั้งก่อนและหลังแยกออกจากเชียงราย เป็นจังหวัดที่ 72 ของไทย โดยเฉพาะในห้วงสงครามขัดแย้งทางความคิดหรือคอมมิวนิสต์ ทรงปลูกต้นขนุนในหมู่บ้านชาวเขา ยังยืนต้นให้เก็บกินจนทุกวันนี้ ,เมื่อวันที่ 24 ต.ค. ผู้สื่อข่าวรายงานว่า เดิมที จ.พะเยา เป็นอำเภอพะเยา ขึ้นกับ จ.เชียงราย ต่อมา เมื่อวันที่ 28 ส.ค. 2520 อำเภอพะเยาได้รับการยกฐานะขึ้นเป็นจังหวัดพะเยาลำดับที่ 72 ของประเทศ พระบาทสมเด็จพระปรมินทรมหาภูมิพลอดุลยเดชเสด็จพระราชดำเนินจังหวัดพะเยา รวม 16 ครั้งด้วยกัน,ครั้งแรก เมื่อวันที่ 13 มีนาคม 2501 ได้เสด็จพระราชดำเนินยัง อ.เมืองพะเยา จ.เชียงราย โดยเสด็จฯ มายังโรงเรียนพะเยาพิทยาคม สถานีประมงกว๊านพะเยาและเสด็จฯ ไปนมัสการพระเจ้าตนหลวง,ครั้งที่ 2 วันที่ 7 กุมภาพันธ์ 2513 เสด็จพระราชดำเนินไปทรงเยี่ยมค่ายเชียงคำ และบ้านใหม่ร่มเย็น อำเภอเชียงคำ,ครั้งที่ 3 วันที่ 16 มิถุนายน 2513 เสด็จพระราชดำเนินยังอำเภอเชียงคำ นายอำเภอเชียงคำ ผู้บังคับกองตำรวจภูธร และนายแพทย์ผู้อำนวยการสถานีอนามัยอำเภอเชียงคำ เฝ้าฯ รับเสด็จ,ครั้งที่ 4 วันที่ 25 ธันวาคม 2515 ทรงเยี่ยมเจ้าหน้าที่ทหารและตำรวจที่ปฏิบัติราชการปราบปรามผู้ก่อการร้าย และเจ้าหน้าที่กรมทางหลวง กับทรงเยี่ยมราษฎรและชาวเขาที่บ้านน้ำมิน อ.เชียงคำ เสด็จฯไปยังฐานปฏิบัติการหมวดปืนเล็กของทหารราบที่ 1 และเสด็จฯ ไปยังโรงพยาบาลเชียงคำ ทรงเยี่ยมเจ้าหน้าที่กรมทางหลวง และผู้ใหญ่บ้านที่บาดเจ็บ,ครั้งที่ 5 วันที่ 12 มกราคม 2516 เสด็จพระราชดำเนินหมู่บ้านใหม่ร่มเย็น หมู่ 7 ตำบลร่มเย็น อำเภอเชียงคำ ทรงรับถวายรายงานสรุปผลการพัฒนาหมู่บ้าน พระราชทานสิ่งของแก่ครู ตำรวจตระเวนชายแดน และราษฎร พร้อมทั้งทรงเยี่ยม ตรวจงานพัฒนาหมู่บ้านตามแนวทางที่ทรงพระราชทานไว้ให้ และมีพระราชปฏิสันถารกับราษฎรอย่างใกล้ชิด ในโอกาสเสด็จฯ เยี่ยมราษฎรในทุกหมู่บ้านครั้งนี้โปรดเกล้าฯ ให้แพทย์หลวงทำการตรวจรักษาโรค และแจกยาแก่ผู้เจ็บป่วยโดยทั่วถึง,ครั้งที่ 6 วันที่ 30 พฤศจิกายน 2516 เสด็จพระราชดำเนิน ถึงสนามบินเชียงคำ อำเภอเชียงคำ แล้วเสด็จฯ ไปยังหน่วยรบเฉพาะกิจ กองพันทหารราบ กองพลทหารราบที่ 9 บ้านน้ำล้อม กิ่งอำเภอเชียงม่วน จังหวัดเชียงราย,ครั้งที่ 7 วันที่ 14 มกราคม 2517 เสด็จพระราชดำเนินไปทรงเยี่ยมราษฎร ณ บ้านใหม่ร่มเย็น อำเภอเชียงคำ พระราชทานสิ่งของแก่ครู และตำรวจตระเวนชายแดน และผู้ใหญ่บ้านบ้านคุ้ม เพื่อนำไปแจกแก่คนยากจน,ครั้งที่ 8 วันที่ 12 กุมภาพันธ์ 2519 เสด็จพระราชดำเนิน บ้านใหม่ร่มเย็น อำเภอเชียงคำ,ครั้งที่ 10 วันที่ 6 มีนาคม 2519 เสด็จพระราชดำเนินถึงบ้านใหม่ร่มเย็น ตำบลร่มเย็น อำเภอเชียงคำ ทรงพระราชดำเนินไปยังโรงเรียนบ้านใหม่ร่มเย็น (โชติคุณเกษม 1) ในพระอุปถัมภ์ของสมเด็จพระศรีนครินทราบรมราชชนนีเสด็จพระราชดำเนิน ไปยังกองบัญชาการหน่วยรบเฉพาะกิจ กองพลที่ 4 ตำบลหย่วน อำเภอเชียงคำ และทรงเยี่ยมราษฎรและลูกเสือชาวบ้านจังหวัดเชียงรายที่เฝ้าทูลละอองธุลีพระบาทเป็นจำนวนมาก,ครั้งที่ 11 วันที่ 14 กุมภาพันธ์ 2520 เสด็จพระราชดำเนินถึงบ้านใหม่ร่มเย็น ตำบลร่มเย็น อำเภอเชียงคำ จังหวัดเชียงราย เสด็จพระราชดำเนินไปยังโรงเรียนบ้านใหม่ร่มเย็น (โชติคุณเกษม 1) ในพระอุปถัมภ์ของสมเด็จพระศรีนครินทราบรมราชชนนี,ครั้งที่ 12 วันที่ 15 มกราคม 2522 เสด็จพระราชดำเนิน ไปทรงเยี่ยมราษฎรบ้านร่องส้าน อำเภอเชียงคำ จังหวัดพะเยา,ครั้งที่ 13 วันที่ 28 มกราคม 2522 ทรงประกอบพิธียกช่อฟ้า ทรงตัดลูกนิมิตอุโบสถ และทรงยกฉัตรพระเจดีย์ ณ วัดรัตนวราราม (วัดป่า) อำเภอเมืองพะเยา ตลอดจนทรงเยี่ยมราษฎรจังหวัดพะเยา,ครั้งที่ 14 วันที่ 15 มกราคม 2524 เสด็จพระราชดำเนินทอดพระเนตรโครงการชลประทานฝายร่องช้าง และทรงเยี่ยมราษฎร อำเภอดอกคำใต้ จังหวัดพะเยา,ครั้งที่ 15 วันที่ 31 มกราคม 2525 เสด็จพระราชดำเนินทรงเปิดอนุสรณ์ผู้เสียสละ พลเรือน ตำรวจ ทหาร 2324 ณ กองบัญชาการผสมพลเรือน ตำรวจ ทหาร 31 อำเภอเชียงคำ จังหวัดพะเยา,ครั้งที่ 16 วันที่ 27 กุมภาพันธ์ 2525 เสด็จพระราชดำเนินบ้านต๊ำพระแล ตำบลบ้านต๊ำ อำเภอเมืองพะเยา ทรงพระดำเนินไปยังฝายทดน้ำแม่ต๊ำ ทรงปล่อยปลานิล ปลาไน ปลาลิ่น และกุ้งก้ามกราม จำนวนรวม 76,000 ตัว ลงในฝายทดน้ำ ทรงตรวจเยี่ยมโครงการอ่างเก็บน้ำ จากนั้น ทรงเยี่ยมราษฎรที่มาเฝ้าทูลละอองธุลีพระบาท ณ บริเวณสนามหน้าโรงเรียนบ้านต๊ำพระแล,นายวราดิศร อ่อนนุช นายอำเภอภูซาง จ.พะเยา กล่าวว่า จากการลงพื้นที่เก็บข้อมูลพระราชกรณียกิจ  พบว่าครั้งที่พระบาทสมเด็จพระปรมินทรมหาภูมิพลอดุลยเดช เสด็จพระราชดำเนินเปิดกองร้อยชาวเขาอาสาสมัครที่ 11 อ.เชียงคำ ซึ่งอยู่ในห้วงสงครามขัดแย้งทางความคิดหรือคอมมิวนิสต์ในยุคกว่า 40 ปี ก่อน พระองค์ได้ทรงปลูกต้นขนุนเพื่อให้พสกนิกรเก็บกินผลในชีวิตประจำวัน,ปัจจุบัน ต้นขนุนที่พระองค์ท่านทรงปลูกเมื่อเกือบ 50 ปี ก่อน ยังยืนต้นแผ่กิ่งก้านสาขาให้พสกนิกรได้เก็บกิน เป็นขนุนพันธุ์ดีเนื้อนุ่มรสอร่อย ต้นขนุนอยู่ในบริเวณศูนย์การเรียนรู้ อ่างเก็บน้ำห้วยไฟ อ.ภูซาง สร้างความปลาบปลื้มแก่พสกนิกรมาจนบัดนี้.
เผยในหลวงรัชกาลที่ 9 เสด็จฯ จ.พะเยาถึง 16 ครั้ง ทั้งก่อนและหลังแยกออกจากเชียงราย เป็นจังหวัดที่ 72 ของไทย โดยเฉพาะในห้วงสงครามขัดแย้งทางความคิดหรือคอมมิวนิสต์ ทรงปลูกต้นขนุนในหมู่บ้านชาวเขา ยังยืนต้นให้เก็บกินจนทุกวันนี้
ในหลวงสวรรคต,พระเจ้าอยู่หัวสวรรคต,รัชกาลที่ 9 สวรรคต,สิ้นรัชกาลที่ 9,พระบาทสมเด็จพระปรมินทรมหาภูมิพลอดุลยเดช,พระบาทสมเด็จพระเจ้าอยู่หัวในพระบรมโกศ,ประวัติในหลวง,รูปในหลวง,ภาพในหลวง,พระราชดำรัส,พระราชกรณียกิจ